ΠΩΣ ΕΠΑΝΕΓΓΡΑΦΟΥΜΕ ΕΝΑΝ ΜΑΘΗΤΗ ΠΟΥ ΕΠΑΝΑΛΑΜΒΑΝΕΙ ΤΗΝ ΤΑΞΗ

Πηγαίνουμε (στο νέο σχολικό έτος) ΜΑΘΗΤΕΣ – ΕΓΓΡΑΦΕΣ ΜΑΘΗΤΩΝ – ΝΕΕΣ ΕΓΓΡΑΦΕΣ ΜΑΘΗΤΩΝ και κάνουμε κλικ στο κουμπί ΙΣΤΟΡΙΚΟΣ ΚΑΤΑΛΟΓΟΣ ΜΑΘΗΤΩΝ. Στον πίνακα που εμφανίζεται αναζητούμε τον μαθητή που θέλουμε (με κριτήριο π.χ. το σχολικό έτος ή τον αριθμό μητρώου του) και κάνουμε κλικ στο πράσινο ν μπροστά από το όνομά του:

Τα στοιχεία του μεταφέρονται στα κελιά της αναζήτησης. 

Πατάμε ΑΠΟΘΗΚΕΥΣΗ. Το σύστημα μάς μαρκάρει με κόκκινο χρώμα κάποια κελιά, τα οποία πρέπει να συμπληρώσουμε. 
Στο κελί ΤΙΤΛΟΣ ΕΙΣΟΔΟΥ επιλέγουμε «Ανανέωση εγγραφής». Συνεχίζουμε και επιλέγουμε την τάξη εγγραφής και κατόπιν συμπληρώνουμε τον αριθμό μητρώου. Ο μαθητής διατηρεί τον αριθμό μητρώου και τον αριθμό βιβλίου μητρώου που είχε στο προηγούμενο έτος. Στον αριθμό βιβλίου μητρώου βάζουμε «2020» (δηλ. το μητρώο της δεκαετίας 2020-2030).
Χρειάζεται επίσης, στο κάτω μέρος της σελίδας, στο κελί «Ειδικός κανόνας υπολογισμού αποτελεσμάτων» να επιλέξουμε την τιμή «Καμία ειδική κατηγορία» (αφορά μαθητές Δημοτικών Σχολείων).
Πατάμε ΑΠΟΘΗΚΕΥΣΗ στο επάνω μέρος της σελίδας και τελειώσαμε. Κατόπιν ελέγχουμε αν ο μαθητής έχει περαστεί στο φετινό σχολικό έτος και στη συνέχεια τον κατανέμουμε στα τμήματα που ανήκει (ΜΑΘΗΤΕΣ – ΕΓΓΡΑΦΕΣ ΜΑΘΗΤΩΝ – ΚΑΤΑΝΟΜΗ ΜΑΘΗΤΩΝ ΣΕ ΤΜΗΜΑΤΑ). 
